**Тема: ТЕРЕ ҺӘM УЕНЧЫК КОШЛАРНЫ КАРАУ**

**Максат:** Балаларның тере һәм тере булмаган предметларны аера белү күнекмәләрен үстерү.

**Бурычлар:**

1. Тәрбия бурычы: *кошлар белән кызыксыну, аларга карата сак караш, кайгыртучан-лык тәрбияләү*.

2.Үстерү бурычы: *балаларнын игътибарын, күзәтүчәнлеген үстерү , сораларга тулы жавап бирергә өйрәнүне дәвам итү;*

3. Белем бирү бурычы: *тере һәм уенчык кошларны чагыштыру, уенчык кош - дымка уенчыгы белән таныштыру, уенчык кошның үзенчәлеге, төсләре, дымка бизәге элементлары турында белемнәрен баету;*

**Төп белем бирү өлкәсе**: танып белү.

**Интеграль белем бирү өлкәләре:** аралашу, социальләштерү, музыка, иҗади сәнгать,сәламәтлек.

**Методик алымнар һәм чаралар:** күрсәтмә, сүзле, диалог, чагыштыру, техник чара куллану, мактау, тәҗрибә, аппликация.

**Жиһазлау:** читлектәге тере кош, уенчык кош (дымка уенчыгы), кошка ярма , су салу өчен әсбаплар, мультимедия-проектор, магнитофон, кош рәсемнәре, кошларның тавышы яздырылган диск, кисеп ябыштыру өчен җиһазлар.

**Сүзлек өстендә эш:** читлек, кошчык, кошкай, дымка уенчыгы.

**Эшчәнлек төзелеше:**

I. Кереш 1.Эмоцианаль халәт тудыру,кереш.

 2.Сюрприз моменты

II. Төп өлеш 1. Күзәтү.

 2. Тәҗрибә.

 3. Уен “Без-кошлар”.

 4. Сюрприз моменты- посылка килә.

 5. Дымка уенчыгын күзәтү.

 6. Слайдлар карау

III.Практик өлеш:1.Апликация ясау.

IV.Йомгаклау.

**Эшчәнлек барышы.**

**I.Тәрбияче**. Балалар,тыңлагыз әле, бу нинди тавыш?( тасмада кошлар сайраган тавыш)

**Балалар**:(тукран, сандугач, һ.б. индивидуаль җаваплар)

**II.** 1.**Тәрбияче**: Ә менә монда карагыз әле , ни бар икән җәймә астында(т-че каплап куйган читлекне ача) Безгә кунакка бер кош килгән. Кош белән исәнләшик әле. Исәнме, кош!

**Балалар**:Исәнме! (Күмәк кабатлаулар)

**Тәрбияче:** Балалар, бүген иртән бүлмәбезгә менә шул кошчык очып кергән иде. Мин аны югалмасын дип менә шундый бәләкәй өйгә утырттым. Ә кайсыгыз белә, бу өй ничек атала ? *(Чumлек).* Балалар, бу-Чumлек*.*

 **Балалар:** Читлек!(Күмәк һәм индивидуаль кабатлау)

 **Тәрбияче:** Бүлмәдә кош нәрсә эчендә генә яши ала?

 **Балалар**: Чumлек эчендә. (Күмәк һәм индивидуаль кабатлау)

 **Тәрбияче** Кош ни эшли?

 **Балалар:** (Утыра, сикерә, безгә карап тора, башын боргалый)

 **Тәрбияче**: Кошка сикерергә берәр кеше булышамы?

 **Балалар:** Беркем дә булышмый ул узе сикерә.

**2. Тәрбияче:** Әйдегез, тикшереп карыйк ,Әмир, менә бу тәлинкәгә ярма бөртеклере сал да, читлек эченә куй .Булдырдың, Әмир! Балалар, кош нишли?

**Балалар:** (Ярма бөртекләре чүпли. (Күмәк һәм индивидуаль кабатлаулар). **Тәрбияче:** Илсинә, син кош¬ны эчерт, әйдә, су савытына чиста су сал! Балалар, кош нишли?

**Балалар:** (Су эчә).

**Тәрбияче:** Балалар, кош турында кем кайгырта?

**Балалар:** (Без үзебез).

**Тәрбияче:** Ә сез хәзер үзегез кош турында ничек кайгырттыгыз?

**Балалар:** (Ашаттык,, суын алмаштырдык).

**Тәрбияче:** Без кошка, яратып-кечерәйтеп, нарсә дип дәшәрбез, уйлап карагыз эле, балалар.

**Балалар:** (Кошчык, кошкай). (Күмәк һәм индивидуаль кабатлаулар).

 3. **Тәрбияче**: Әйе, кошчык, кошкай дип дәшәрбез.

Балалар, әйдәгез, **“Чыпчыклар”** уенын уйнап алыйк

 4. Ишек шакыйлар, почтальон керә.

**Почтальон:** Исәнмесез бу кечкенәләр төркемеме? Сезгә посылка бар.

 **5.Тәрбияче**: Карыйк әле нәрсә икән монда?Безгә тагын бер кош кунакка килгән. (Тәрбияче уенчык кош күрсәтә) . Кош белән исәнләшик әле. Исәнме, кош! Кара-гыз әле, нинди матур кош! Бу кош тереме икән, ничек уйлыйсыз?

(Балаларньщ жаваплары). Кошка ярма бөртекләре сибик әле, Айвар, сыйла әле кошны ярма бөртеклере белән. Кош ярманы чүплиме?

 **Балалар:** (Юк).

 **Тәрбияче:** Су салып карыйк әле, Кил әле, Камилә, булыш әле миңа! Ул эчәме? Кош хәрәкәтләр ясыймы?

 **Тәрбияче:**Нинди кош соң бу?

 **Балалар:** (Уенчык кош).

 **Тәрбияче:** Ул тереме соң?

 **Балалар:** Юк, тере түгел, уенчык

 **Тәрбияче:** Дөрес, безнең читлектәге кош - тере кош, ул жанлы. Исегезгә төшерегез әле, безнең кош нәрсә эшли?

 **Балалар**: Сикерә, оча, ашый,һ.б .

 **Тәрбияче:** Әйе, тере кош турында кайгыртырга кирәк ,ә уенчык кош белән нишлиләр соң?

 **Балалар:** Кулга алалар, ашатып уйныйлар һ.б.

 **Тәрбияче:** Балалар, менә бу уенчык дымка уенчыгы дип атала. Кабатлагыз әле.Балалар: дымка.(Күмәк һәм индивидуаль кабатлау)

 **Тәрбияче:** Мондый уенчыкларны ясавы җиңел түгел , ул балчыктан ясалган, бик тиз ватыла. Шуңа аның белән бик сак уйнарга кирәк.Карагыз әле бу кош ничек матур итеп бизәлгән.Нинди төсләр күрәсез?

 **Балалар:** кызыл, яшел, зәңгәр...

 **Тәрбияче:** ә нинди бизәкләр бар?

 **Балалар:** түгәрәк, боҗра, сызык..

 **Тәрбияче:** Әйе балалар, дымка уенчыкларын осталарбик матур итеп, ачык төсләр белән бизәп ясаганнар. Алар бик күп төрле.( Слайд яки рәсемнәр күрсәтү).

Ә сезнең дә шундый матур кош ясыйсыгыз киләме?

**Балалар:** Әйе!

**Тәрбияче**: Менә безнең шундый кошыбыз бар, тик ул бизәлеп бетмәгән, әйдәгез без аны дымка уенчыгы кебек итеп бизибез.

Балалар ватмандагы кошны аппликация ярдәмендә бизиләр (Күмәк аппликация)

**IV. Тәрбияче**:Балалар , булдырдыгыз, бик матур булды кошыбыз. Кунакларга да күрсәтегез әле. Молодцы! Искә төшерик әле , безгә бүген нинди кошлар кунакка килгән иде?

 **Балалар:** Тере һәм уенчык...

**Тәрбияче:**Балалар, без сезнең белән тере кошлар турында кайгыртырга, ә уенчыклар белән сак кына уйнарга сүз бирәбезме?

**Балалар:** Сүз бирәбез!

**Тәрбияче:** Молодцы, балалар,булдырдыгыз!

Хасанзянова Файруза Фаргатовна, 2 младшая группа